বলিউডে ২০১৮ সালের মেগা বিয়ের অন্যতম প্রিয়ঙ্কা-নিকের বিয়ে। এই মুহূর্তে নবদম্পতি সুইৎজারল্যান্ডে। সঙ্গে তাঁদের বাবা-মা ও পরিবারের অন্য সদস্যরা। ছুটি কাটানোর ছবি দু’জনেই শেয়ার করছেন সোশ্যাল মিডিয়ায়। সম্প্রতি নিকের একটি ছবি ভাইরাল সোশ্যাল মিডিয়ায়। 
একটি সর্বভারতীয় বিনোদন সংক্রান্ত ওয়েবসাইটে প্রকাশিত প্রতিবেদন থেকে জানা যাচ্ছে, ওই ছবি তোলা হয়েছে নতুন বছরের প্রথম দিনে। ছবি তুলেছেন খোদ প্রিয়ঙ্কার শ্বশুরমশাই। 
 



 

 
 


 


View this post on Instagram

 


 
 
 


 
 


 
 
 


Quiet New Years morning. 🎶 📸 @papakjonas
A post shared by  Nick Jonas (@nickjonas) on Jan 1, 2019 at 11:38am PST



ছবিতে দেখা যাচ্ছে, নিক একটি কাউচে বসে গিটার বাজাচ্ছেন। আর প্রিয়ঙ্কা আরামে ঘুমোচ্ছেন তাঁর ঠিক পিছনেই শুয়ে। ছবির ক্যাপশনে নিক লিখে দেন— নতুন বছরের নিস্তব্ধ সকাল। 
দু’জনের এমন ছবি খুব পছন্দ হয়েছে নেটিজেনদের। এরই মধ্যে প্রায় বারো লক্ষ লাইক পড়ে গিয়েছে। এমনও কমেন্ট দেখা গিয়েছে, যেখানে বলা হয়েছে নিক গান গেয়ে প্রিয়ঙ্কাকে ঘুমের দুনিয়ায় নিয়ে যান।